Veelsydigheid haar sterk punt | Netwerk24
Veelsydigheid haar sterk punt
Ané Snyders, ’n leerling aan die Kroonheuwel- Primêre Skool, is op die skool se prestige-aand met ’n sertifikaat vir verdienstelikheid beloon.
Sy is beloon vir haar lewenswaardes en goeie same­werking en verantwoordelikheid.
Sy het in akademie presteer (onderskeidings in Afrikaans, Engels, wiskunde en lewensvaardigheid) en ’n goue eerbewys vir deelname aan die provinsiale WOW-spelfees gekry.
Sy het in ringbal en tweekamp presteer, en haar stempel op kultuurgebied met ’n silwer-eerbewys op die Kroonstad-eisteddfod afgedruk. Sy is met ’n silwer-eerbewys vir Voortrekkers beloon en goud vir junior koor en redenaars.
Erekleure is vir redenaars aan haar hertoegeken.